嗟叹之不足,故不知手之舞之足之蹈之也。”(《礼记·乐记》)采薇采薇,薇亦作止。曰归曰归,岁亦莫止。　靡室靡家,玁)狁之故。不遑启居,玁狁之故。　采薇采薇,薇亦柔止。曰归曰归,心亦忧止。　忧心烈烈,载饥载渴。我戍未定,靡使归聘。　采薇采薇,薇亦刚止。曰归曰归,岁亦阳止。　王事靡盬,不遑启处。忧心孔疚,我行不来彼尔维何?维常之华。彼路斯何?君子之车。　戎车既驾,四牡业业。岂敢定居?一月三捷。　驾彼四牡,四牡骙骙。君子所依,小人所腓。　四牡翼翼,象弭鱼服。岂不日戒?玁狁孔棘!　昔我往矣,杨柳依依。今我来思,雨雪霏霏。　行道迟迟,载渴载饥。我心伤悲,莫知我哀!我徂东山:慆慆不归;我来自东,零雨其蒙。我东曰归,我心西悲。制彼裳衣,勿士行枚。蜎蜎者蠋,烝在桑野;敦彼独宿,亦在车下。　我徂东山,慆慆不归;我来自东,零雨其蒙。果臝之实,亦施于宇;伊威在室,蠨蛸在户;町疃鹿场,熠燿宵行。不可畏也,伊可怀也。　我徂东山,慆慆不归;我来自东,零雨其蒙。鹳鸣于垤,妇叹于室。洒扫穹窒,我征聿至。有敦瓜苦,烝在栗薪。自我不见,于今三年!　我徂东山,慆慆不归;我来自东,零雨其蒙。仓庚于飞,熠燿其羽;之子于归,皇驳其马。亲结其缡,九十其仪。其新孔嘉,其旧如之何?